
	[bookmark: nev]KATONA GÁBORNÉ
Katasztrófavédelem
BA, 6. félév
Nemzeti Közszolgálati Egyetem
Rendészettudományi Kar
	






Témavezető:
	Dr. Restás Ágoston tű. alezredes
egyetemi docens, NKE RTK




Állatmentés módszerei, elvei, formái katasztrófák során

ÁLLATMENTÉS ELVEI, MÓDSZEREI, FORMÁI KATASZTRÓFÁK SORÁN
Dolgozatom témájának aktualitását az a tény adja, miszerint az elmúlt évek ipari és természeti
katasztrófái során az emberélet mentésének prioritását figyelembe véve egyre nagyobb teret
nyert és társadalmi nyomásra is előtérbe került az állatok mentése.
Ezt a tevékenységet nyugodtan sorolhatjuk a speciális mentés témakörébe, hiszen speciális, az
átlagostól eltérő felkészültséget, tudást és tapasztalatot igényel.
A jogszabályi háttér feldolgozása után részletesen kitértem a szervezetek jelenlegi státuszára,
valamint a minősítési folyamatban való részvételre. A civil szervezetek kötelezettségei és
lehetőségeinek ismertetése után részleteztem az állatjólléti veszélyhelyzeteket. Csoportokra
bontva tárgyaltam az egyes állatok mentési sajátosságait, az esetlegesen felmerülő
problémákat, kritikus pontokat.
Négy megtörtént eset, ebből három saját tapasztalat, a legutóbbi metróból mentés esetét
tárgyalva külön ismertettem az állatmentők részvételének módjait, az ott-tartózkodás
kérdéseit, valamint az utómunkálatokat. Feltártam az egyes lépések fontosságát és
sajátosságát.
Javaslataim, következtetéseim szerint a jelenlegi Magyar Állatmentők Szövetségének helyt
kell kapnia a riasztási rendben, hiszen célja az ember, az állat és a környezet védelmének
hatékony szolgálata katasztrófák és rendkívüli esemény esetén – a hivatásos állománnyal
szigorú rendben működve!
Kutatási munkám végén bemutattam az általam elképzelt bevethető elit egységet, amely
szervezeti felépítése a ’Hunor’ és a ’Huszár’ egységek mintájára készült, tapasztalt
szakemberek összeválogatásával ütőképes, bevethető, gyorsreagálású csapat lehet –
mindnyájunk védelmében.



